CELEX: 62009FN0063
Language: el
Date: 2009-06-26 00:00:00
Title: Υπόθεση F-63/09: Προσφυγή-αγωγή της 26ης Ιουνίου 2009 — Donati κατά ΕΚΤ

29.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/50
            
         Προσφυγή-αγωγή της 26ης Ιουνίου 2009 — Donati κατά ΕΚΤ
   (Υπόθεση F-63/09)
   2009/C 205/93
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Paola Donati (Φρανκφούρτη επί του Μάιν, Γερμανία) (εκπρόσωποι: L. Levi, M. Vandenbussche, δικηγόροι)
   
      Καθής-εναγομένη: Ευρωπαϊκή Κεντρική Τράπεζα
   
      Αντικείμενο και περιγραφή της διαφοράς
   
   Ακύρωση της απόφασης της ΕΚΤ να μη δώσει συνέχεια στην καταγγελία περί ηθικής παρενόχλησης την οποία ισχυρίζεται ότι υπέστη η προσφεύγουσα-ενάγουσα καθώς και ικανοποίηση της ηθικής βλάβης.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Εκτελεστικής Επιτροπής της 16ης Δεκεμβρίου 2008 καθόσον ενέχει απειλή ή απόπειρα εκφοβισμού της προσφεύγουσας-ενάγουσας·
            
         
               —
            
            
               να ακυρώσει την απόφαση της Εκτελεστικής Επιτροπής της 16ης Δεκεμβρίου 2008 καθόσον δεν περιλαμβάνει απόφαση σχετικά με την έκβαση της διοικητικής έρευνας και με την τύχη της καταγγελίας της προσφεύγουσας-ενάγουσας· επικουρικώς, να ακυρώσει την απόφαση της Εκτελεστικής Επιτροπής της 16ης Δεκεμβρίου 2008 καθόσον περιέχει «σιωπηρή» απόφαση να τεθεί η καταγγελία της προσφεύγουσας-ενάγουσας στο αρχείο και να μη ληφθούν τα συνακόλουθα μέτρα, ιδίως να μην κινηθεί πειθαρχική διαδικασία·
            
         
               —
            
            
               να ακυρώσει, εφόσον παρίσταται ανάγκη, την απόφαση της 16ης Απριλίου με την οποία απορρίφθηκε η ειδική διοικητική προσφυγή της προσφεύγουσας-ενάγουσας·
            
         
               —
            
            
               να υποχρεώσει την καθής-εναγομένη να καταβάλει αποζημίωση για ηθική βλάβη, εκτιμώμενη ex aequo et bono σε 10 000 ευρώ·
            
         
               —
            
            
               να καταδικάσει την Ευρωπαϊκή Κεντρική Τράπεζα στα δικαστικά έξοδα.